|  |  |
| --- | --- |
| εθνοσημο εγχρωμο μεγαλο**ΠΡΕΣΒΕΙΑ ΤΗΣ ΕΛΛΑΔΑΣ****ΓΡΑΦΕΙΟ ΟΙΚΟΝΟΜΙΚΩΝ – ΕΜΠΟΡΙΚΩΝ** **ΥΠΟΘΕΣΕΩΝ ΜΟΣΧΑΣ** | **ΑΔΙΑΒΑΘΜΗΤΟ****ΚΑΝΟΝΙΚΟ** |
| **ΠΡΟΣ: Όπως ΠΙΝΑΚΑΣ ΑΠΟΔΕΚΤΩΝ** | **Μόσχα,****ΑΠ** | **12.05.2021****Φ. 2240/ΑΣ 454** |
|  |  |
| **Θέμα:** | **Οικονομικό Επιχειρηματικό Φόρουμ & Β2Β συναντήσεις στο Βλαντικαυκάζ (Νότια Ρωσία) 18 Ιουνίου τ.ε.**  |

Σε συνέχεια του ΑΣ397/23.4.2021 εγγράφου μας, για την εν θέματι διοργάνωση, επανερχόμεθα για να σας ενημερώνουμε ότι

Α) Μεταξύ Ελλάδας και Ρωσίας υφίστανται 4 εβδομαδιαίες πτήσεις Μόσχα-Αθήνα-Μόσχα και 1 εβδομαδιαία πτήση Μόσχα-Θες/κη-Μόσχα.

Β) Από αρχές Ιουνίου πιθανότατα θα υπάρξει αύξηση του αριθμού των πτήσεων και των προορισμών.

Γ) Επιχειρήσεις που επιθυμούν να συμμετάσχουν παρακαλούνται όπως αποστέλλουν ερωτήσεις ή τις σχετικές πληροφορίες με ηλεκτρονικό ταχυδρομείο και προς το Γραφείο μας, (ecocom-moscow@mfa.gr) προκειμένου διευκολυνθεί η επικοινωνία τους με διοργανωτή.

Τέλος επαναλαμβάνουμε επίσης την πληροφόρηση που εμπεριέχεται στo προαναφερόμενο έγγραφό μας.

Το διάστημα **από 17 έως 20 Ιουνίου τ.ε**. στην πόλη Βλαντικαυκάζ της Δημοκρατίας της Βόρειας Οσετίας-Αλάνια (νότια Ρωσία) για δεύτερη φορά (το 2019 πραγματοποιήθηκαν για πρώτη φορά) διοργανώνονται «Ημέρες Ελληνικού Πολιτισμού» στην Δημοκρατία της Βόρειας Οσετίας-Αλάνια, με αφορμή το Αφιερωματικό Έτος Ιστορίας Ελλάδας-Ρωσίας.

Μεταξύ άλλων εκδηλώσεων **στις 18 Ιουνίου** θα πραγματοποιηθεί Επιχειρηματικό Οικονομικό Φόρουμ «Ελλάδα-Κύπρος-Οσετία», το οποίο θα περιλαμβάνει έκθεση-παρουσίαση προϊόντων και Β2Β συναντήσεις ελληνικών και τοπικών επιχειρήσεων.

Ο διοργανωτής των εκδηλώσεων ο τοπικός Σύλλογος Ελλήνων «Προμηθέας» προσκαλεί τις ελληνικές επιχειρήσεις, οργανώσεις και εταιρείες που απασχολούνται στον τομέα των κατασκευών, της παραγωγής δομικών υλικών και άλλων εμπορευμάτων, αγροπαραγωγούς, εκπροσώπους ελαφριάς βιομηχανίας και κατασκευαστές σουβενίρ, καθώς επίσης και επιχειρήσεις παραγωγής ποτών και αναψυκτικών (ούζο, κρασί, χυμοί κ.α.) και τουριστικές εταιρείες να συμμετάσχουν στις εργασίες του.

Η Ρωσική πλευρά αναλαμβάνει:

1. Μετακινήσεις από/προς αεροδρόμια του Βλαντικαυκάζ και Μινεράλνιε Βόντι
2. Διαμονή στο ξενοδοχείο (3 ημέρες)
3. Διατροφή (τρεις φορές την ημέρα, 3 ημέρες)
4. Μετακινήσεις (3 ημέρες)
5. Μεταφραστές (3 ημέρες)

**Οι ενδιαφερόμενοι να συμμετάσχουν στο Φόρουμ και στις Β2Β συναντήσεις παρακαλούνται: Όπως γνωστοποιήσουν το ενδιαφέρον τους στην ηλεκτρονική διεύθυνση** aadonis@mail.ru, (τηλ. επικοινωνίας +7 9188224095, κ. Γιούριος Ασλανίδης) καθώς και στο ecocom-moscow@mfa.gr

**και επιπλέον να** Υποβάλλουν Αίτηση Συμμετοχής (εγγράφως), με σύντομες πληροφορίες για την εταιρεία τους.

1. Να ενημερώσουν για το πληροφοριακό υλικό που προτίθενται να έχουν: Banner, Stand, Booklets, Foto και δείγματα εμπορευμάτων.

 

Πίνακας Αποδεκτών:

* Εμπορικά &Βιομηχανικά Επιμελητήρια
* Ελληνικές Επιχειρήσεις (που έχουν απευθυνθεί στο Γρ. ΟΕΥ)
* Σύνδεσμοι Εξαγωγέων
* Σύνδεσμοι Βιομηχανιών